Indu Malhotra To Be Next Justice Of Supreme Court Government Silent Of M Joseph Name As | वकील से सीधे सुप्रीम कोर्ट की जज बनने वाली पहली महिला होंगी इंदु मल्होत्रा, के एम जोसेफ के नाम पर सरकार अब भी चुप - Firstpost Hindi
इंदु मल्होत्रा सुप्रीम कोर्ट की जज बनने वाली सातवीं महिला है. फिलहाल भानुमति सु्प्रीम कोर्ट में एकलौती महिला जज है
FP Staff	Updated On: Apr 26, 2018 11:10 AM IST
सुप्रीम कोर्ट के जस्टिस पद के लिए सरकार ने सीनियर ऐडवोकेट इंदु मल्होत्रा की नियुक्ति को हरी झंडी दे दी है. इंदु मल्होत्रा शुक्रवार को सुप्रीम कोर्ट के जज के तौर पर शपथ लेने वाली हैं. इसी के साथ वे बार से सीधे सुप्रीम कोर्ट की जस्टिस नियुक्त होने वाली वह पहली महिला जज बन गई हैं.
इस पद के लिए सुप्रीम कोर्ट कॉलेजियम टीम ने दो नामों (इंदु मल्होत्रा और केएम जोसेफ) का सुझाव दिया था. पांच सदस्यों की कॉलेजियम टीम ने दीपक मिश्रा के नेतृत्व इन नामों को चुना था. टीम ने केंद्र सरकार को इन दो नामों का सुझाव 10 जनवरी को दिया था. हालांकि सरकार ने उत्तराखंड हाई कोर्ट के जज पर कोई प्रतिक्रिया नहीं दी और इंदु मल्होत्रा के नाम को मंजूरी दे दी.
के एम जोसेफ को मंजूरी न मिलने का एक कारण ये भी बताया जा रहा है कि 2016 में केंद्र उत्तराखंड में राष्ट्रपति शासन लाना चाहती थी मगर केएम जोसेफ ने केंद्र सरकार के इस फैसले को खारिज कर दिया था. इसके बाद कॉलेजियम टीम ने जोसेफ का नाम आंध्र प्रदेश हाई कोर्ट के जज के तौर भी सुझाया था मगर तब भी सरकार ने उनके नाम को कोई तवज्जो नहीं दी थी.
इससे पहले सुप्रीम कोर्ट के जस्टिस कुरियन जोसेफ ने पिछले दिनों सीजेआई दीपक मिश्रा को चिट्ठी लिखी थी जिसमें उन्होंने कॉलेजियम के सुझावों पर कोई कदम नहीं उठाने की सरकार की मंशा पर सवाल उठाए थे. 9 अप्रैल को लिखे पत्र में जस्टिस जोसेफ ने सीजेआई को लिखा था कि जजों की नियुक्ति नहीं कर पाने की वजह से सुप्रीम कोर्ट का गौरव और सम्मान दिन पर दिन घटता जा रहा है.
इंदु मल्होत्रा आजादी के बाद सुप्रीम कोर्ट की जज बनने वाली सातवीं महिला हैं. फिलहाल भानुमति सु्प्रीम कोर्ट में एकलौती महिला जज हैं.
Tags: Chief Justice of India Dipak Misracollegium recommendationCollegium SystemDipak MisraIndu Malhotrak m josephSupreme Courtwoman supreme court judge